pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-พม. รับจัดสรรวัคซีนโควิด-19 จากสภากาชาดไทย ร่วมลงพื้นที่ฉีดให้กับกลุ่มเปราะบางในชุมชนย่านบางบอน กทม.
วันเสาร์ที่ 18 กันยายน 2564
พม. รับจัดสรรวัคซีนโควิด-19 จากสภากาชาดไทย ร่วมลงพื้นที่ฉีดให้กับกลุ่มเปราะบางในชุมชนย่านบางบอน กทม.
พม. รับจัดสรรวัคซีนโควิด-19 จากสภากาชาดไทย ร่วมลงพื้นที่ฉีดให้กับกลุ่มเปราะบางในชุมชนย่านบางบอน กทม.
วันนี้ (18 ก.ย. 64) เวลา 09.00 น. นายอนุกูล ปีดแก้ว รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) ลงพื้นที่ ณ วัดนินสุขาราม เขตบางบอน กรุงเทพฯ เพื่อตรวจเยี่ยมการฉีดวัคซีนป้องกันโรคโควิด-19 ให้กับกลุ่มเปราะบางซึ่งมีความเสี่ยงสูงจากการแพร่ระบาดของโควิด 19 พร้อมมอบถุงยังชีพ อีกทั้งให้กําลังใจทีมแพทย์บริการฉีดวัคซีน
นายอนุกูล กล่าวว่า เมื่อวันที่ 30 สิงหาคม 2564 สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี อุปนายิกาผู้อํานวยการสภากาชาดไทย พระราชทานพระราชวโรกาสให้ นายเตช บุนนาค เลขาธิการสภากาชาดไทย นํานายหยาง ซิน อัครราชทูตที่ปรึกษา สถานเอกอัครราชทูตสาธารณรัฐประชาชนจีนประจําประเทศไทย เป็นผู้แทนสภากาชาดจีน เฝ้าทูลละอองพระบาทน้อมเกล้าน้อมกระหม่อม ถวายวัคซีนป้องกันโรคโคชวิด-19 “ซิโนฟาร์ม” จํานวน 100,000 โดส เพื่อให้สภากาชาดไทยนําไปให้บริการฉีดแก่ประชาชน เพื่อป้องกันการแพร่ระบาดของโควิด-19 ซึ่งสภากาชาดไทย ได้จัดสรรวัคซีน “ซิโนฟาร์ม” อย่างเร่งด่วน โดยร่วมกับกระทรวงการพัฒนาสังคมและความมั่นคงของมนุษย์ (พม.) สํานักอนามัย และกรุงเทพมหานคร จัดตั้งจุดบริการฉีดวัคซีนในชุมชน และจัดชุดบริการเคลื่อนที่สําหรับกลุ่มเปราะบาง ได้แก่ คนพิการ ผู้สูงอายุ ผู้ป่วยติดเตียง และหญิงตั้งครรภ์ที่มีอายุครรภ์ 12 สัปดาห์ขึ้นไป ที่อาศัยอยู่ในพื้นที่ กทม. โดยเฉพาะในชุมชนที่ยังเข้าไม่ถึงวัคซีน
นายอนุกูล กล่าวต่อไปว่า กระทรวง พม. มีความห่วงใยกลุ่มเปราะบางที่ได้รับความเดือดร้อนและยากลําบากจากผลกระทบของโควิด-19 จึงได้บูรณาการร่วมกับภาคีเครือข่ายทุกหน่วยงาน เพื่อให้กลุ่มเปราะบางได้รับการวัคซีนป้องกันโรคโควิด-19 อย่างทั่วถึง สําหรับวันนี้ (18 ก.ย. 64) กระทรวง พม. ร่วมกับสภากาชาดไทย สํานักอนามัย และ กทม. รวมทั้งสํานักงาน กศน. เขตบางบอน และอาสาสมัครพัฒนาสังคมและความมั่นคงของมนุษย์(อพม.)ในพื้นที่เขตบางบอน ได้บูรณาการลงพื้นที่ร่วมกัน ณ วัดนินสุขาราม เขตบางบอน เพื่อจัดตั้งจุดบริการฉีดวัคซีนป้องกันโควิด-19 ในชุมชน และจัดชุดบริการเคลื่อนที่สําหรับกลุ่มเปราะบาง ทั้งนี้ มีกลุ่มเปราะบางเข้ารับการฉีดวัคซีน จํานวน 1,200 ราย อีกทั้งกระทรวง พม. ได้มอบถุงยังชีพให้กับผู้ที่เข้ารับการฉีดวัคซีนทุกคน
นายอนุกูล กล่าวเพิ่มเติมว่า หากกลุ่มเปราะบางและประชาชนประสบปัญหาทางสังคมและได้รับความเดือดร้อนจากผลกระทบของโควิด-19 สามารถติดต่อขอความช่วยเหลือได้ที่ 1) ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง 2) สายด่วนคนพิการ โทร. 1479บริการ 24 ชั่วโมง และ 3) สํานักงานพัฒนาสังคมและความมั่นคงของมนุษย์จังหวัด และ อาสาสมัครพัฒนาสังคมและความมั่นคงของมนุษย์ (อพม.) ในพื้นที่
รัฐบาลไทย-ข่าวทำเนียบรัฐบาล- ก.เกษตรฯ ประชุมข้อมูลแผนงาน/โครงการการบริหารจัดการปุ๋ยระยะ 5 ปี (2565 – 2569)
วันอังคารที่ 26 ตุลาคม 2564
ก.เกษตรฯ ประชุมข้อมูลแผนงาน/โครงการการบริหารจัดการปุ๋ยระยะ 5 ปี (2565 – 2569)
ก.เกษตรฯ ประชุมข้อมูลแผนงาน/โครงการการบริหารจัดการปุ๋ยระยะ 5 ปี (2565 – 2569)
วันที่ 26 ต.ค. 64 นายอําพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุมหารือแนวทางการบริหารจัดการปุ๋ย ปี 2565 – 2569 ครั้งที่ 2 ผ่านระบบ Video Conference (Zoom Meeting) โดยที่ประชุมรับทราบแผนงาน/โครงการภายใต้แนวทางการบริหารจัดการปุ๋ย ปี 2565 - 2569 ของหน่วยงานในกระทรวงเกษตรและสหกรณ์ ได้แก่ กรมวิชาการเกษตร กรมพัฒนาที่ดิน กรมส่งเสริมการเกษตร กรมส่งเสริมสหกรณ์ สํานักงานปฏิรูปที่เดินเพื่อเกษตรกรรม การยางแห่งประเทศไทย กรมหม่อนไหม และกรมการข้าว เพื่อบูรณาการงานให้สอดรับกับนโยบายการส่งเสริมการใช้ปัจจัยการผลิตที่เหมาะสมและลดต้นทุนการผลิตของเกษตรกรและสถาบันเกษตรกร โดยนําแผนงานโครงการต่าง ๆ ที่เกี่ยวข้องกับการส่งเสริมการผลิตปุ๋ยเคมีตามค่าวิเคราะห์ การผลิตปุ๋ยอินทรีย์ชีวภาพต่าง ๆ มารวบรวมวิเคราะห์แผนร่วมกันอันจะนําไปสู่การลดการนําเข้าปุ๋ยเคมีและลดต้นทุนให้เกษตรกรได้
โดยที่ประชุมมอบหมายให้แต่ละหน่วยงานปรับแก้ไขข้อมูลแผนงาน/โครงกาต่าง ๆ ให้ครบถ้วน และส่งให้ฝ่ายเลขานุการรวบรวมภายในวันที่ 1 พฤศจิกายน 2564 และที่ประชุมได้รับทราบข้อมูลจากผู้แทนสภาอุตสาหกรรม ได้ให้ข้อมูลเกี่ยวกับสัดส่วนการใช้แม่ปุ๋ยของประเทศไทย และแนวทางการผลิตแม่ปุ๋ยในประเทศไทย ลดการนําเข้าและการทําสัญญากับประเทศในภูมิภาคอาเซียนเพื่อลดต้นทุนการนําเข้าแม่ปุ๋ย ซึ่งเป็นประโยชน์ต่อการบริหารจัดการปุ๋ยในระดับประเทศเป็นอย่างมาก ทั้งนี้ ที่ประชุมมีมติมอบหมายให้ฝ่ายเลขาฯ ยกร่างคณะทํางานบริหารจัดการปุ๋ยในระยะยาว โดยพิจารณาองค์ประกอบของคณะให้ครอบคลุมทุกภาคส่วนที่เกี่ยวข้อง เพื่อขับเคลื่อนงานได้อย่างมีประสิทธิภาพ เสนอให้คณะกรรมการส่งเสริมการใช้ปัจจัยการผลิตที่เหมาะสมและลดต้นทุนการผลิตของเกษตรกรและสถาบันเกษตรกรพิจารณาให้ความเห็นชอบต่อไป
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ประชุมพิจารณาร่างกฎหมายเกี่ยวกับมาตรการให้ความช่วยเหลือเยียวยาผู้ได้รับผลกระทบจากการระบาดของโควิด-19
วันศุกร์ที่ 29 ตุลาคม 2564
ปลัดกระทรวงยุติธรรม ประชุมพิจารณาร่างกฎหมายเกี่ยวกับมาตรการให้ความช่วยเหลือเยียวยาผู้ได้รับผลกระทบจากการระบาดของโควิด-19
ปลัดกระทรวงยุติธรรม ประชุมพิจารณาร่างกฎหมายเกี่ยวกับมาตรการให้ความช่วยเหลือเยียวยาผู้ได้รับผลกระทบจากการระบาดของโควิด-19
ในวันศุกร์ที่ ๒๙ ตุลาคม ๒๕๖๔ เวลา ๐๙.๐๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะอนุกรรมการปฏิรูปกฎหมายเพื่อฟื้นฟูเศรษฐกิจหลังการแพร่ระบาดโรคติดเชื้อไวรัสโคโรนา 2019 ครั้งที่ ๕/๒๕๖๔ ณ ห้องประชุม ๑๐ - ๐๑ ชั้น ๑๐ อาคารที่ทําการกระทรวงยุติธรรม และผ่านระบบการประชุมทางไกล (Vedio Conference)
ทั้งนี้ ที่ประชุมได้พิจารณาร่างพระราชบัญญัติมาตรการชั่วคราวเพื่อบรรเทาผลกระทบจากการไม่สามารถชําระหนี้ได้ในสถานการณ์การแพร่ระบาดของโรคติดเชื้อไวรัสโคโรนา 2019 พ.ศ. .... ตามที่ฝ่ายเลขานุการเสนอ โดยรับฟังข้อความคิดเห็นของอนุกรรมการ เพื่อนําไปปรับร่างพระราชบัญญัติฯ ให้มีความเหมาะสม ในการรายงานต่อคณะกรรมการปฏิรูปกฎหมายในระยะเร่งด่วนต่อไป นอกจากนี้ การรับฟังความคิดเห็นของประชาชน ตามแบบสอบถามในประเด็นการพิจารณาของคณะอนุกรรมการฯ ยังอยู่ระหว่างคณะอนุกรรมการประชาสัมพันธ์การดําเนินการปฏิรูปกฎหมายในระยะเร่งด่วน รับฟังความคิดเห็นของประชาชนอย่างต่อเนื่อง
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 14 กรกฎาคม 2564 พนักงานติดเชื้อไวรัส COVID-19 จำนวน 2 ราย
วันพุธที่ 14 กรกฎาคม 2564
ประกาศ ขสมก. ประจําวันที่ 14 กรกฎาคม 2564 พนักงานติดเชื้อไวรัส COVID-19 จํานวน 2 ราย
ประกาศ ขสมก. ประจําวันที่ 14 กรกฎาคม 2564 พนักงานติดเชื้อไวรัส COVID-19 จํานวน 2 ราย
1) พนักงานขับรถโดยสารปรับอากาศ สาย 73 ก เขตการเดินรถที่ 8
2) พนักงานขับรถโดยสารปรับอากาศ สาย 68 เขตการเดินรถที่ 5
รัฐบาลไทย-ข่าวทำเนียบรัฐบาล-เพิ่มเตียงใน กทม. รองรับผู้ป่วยโควิด-19
วันจันทร์ที่ 5 กรกฎาคม 2564
เพิ่มเตียงใน กทม. รองรับผู้ป่วยโควิด-19
....
ล่าสุด กทม. ได้จัดตั้งโรงพยาบาลโรงแรม หรือ Hospitel เพิ่มเติม เพื่อรองรับผู้ป่วยโควิด-19 ระดับสีเขียว อีก 4,424 เตียง ประกอบด้วย
.
รพ.เกษมราษฎร์
+ ร่วมกับ รร. ทูทรีโฮเทล รับได้ 250 เตียง
+ ร่วมกับ รร.เดอะกรีนโฮเทล รับได้ 1,000 เตียง
+ ร่วมกับ รร.SD Avenue รับได้ 900 เตียง
+ ร่วมกับ รร.ไอบิสรามคําแหง รับได้ 500 เตียง
.
รพ.ธนบุรี
+ ร่วมกับ รร.ทวินทาวเวอร์ รับได้ 250 เตียง
+ ร่วมกับ รร.Siam@Siam รับได้ 300 เตียง
+ ร่วมกับ รร.ใบหยก รับได้ 400 เตียง
+ ร่วมกับ รร.Grand howard รับได้ 380 เตียง
.
รพ.ปิยะเวท ร่วมกับ รร.บาร์ซ่าโฮเทล รับได้ 300 เตียง
.
รพ.สหวิทยาการมะลิ ร่วมกับ ศูนย์ฝึกอบรมสถาบันพัฒนาข้าราชการ รับได้ 144 เตียง
.
พร้อมทั้ง ยกระดับ รพ. ในพื้นที่เพื่อรองรับผู้ป่วยระดับ สีเหลือง 490 เตียง และ สีแดง 111 เตียง ดังนี้
รพ.สนามราชพิพัฒน์ 1 รับผู้ป่วยสีเหลืองได้ 150 เตียง สีแดง 40 เตียง
รพ.ผู้สูงอายุบางขุนเทียน รับสีเหลือง 140 เตียง สีแดง 16 เตียง
รพ.สนามกองทัพบก รับสีเหลือง 200 เตียง สีแดง 55 เตียง
.
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-สมาคมธนาคารไทยผนึกกำลัง สตช.ยกระดับกระบวนการสกัดการถ่ายโอนเงินระหว่างบัญชีม้า
วันจันทร์ที่ 28 กุมภาพันธ์ 2565
สมาคมธนาคารไทยผนึกกําลัง สตช.ยกระดับกระบวนการสกัดการถ่ายโอนเงินระหว่างบัญชีม้า
พิธีลงนามบันทึกข้อตกลงความร่วมมือในคดีอาชญากรรมทางเทคโนโลยีระหว่างสํานักงานตํารวจแห่งชาติ (สตช.) กับ สถาบันการเงิน
นายผยง ศรีวณิช ประธานสมาคมธนาคารไทย กล่าวในพิธีลงนามบันทึกข้อตกลงความร่วมมือในคดีอาชญากรรมทางเทคโนโลยีระหว่างสํานักงานตํารวจแห่งชาติ (สตช.) กับ สถาบันการเงิน ว่า ปัจจุบันอาชญากรรมทางเทคโนโลยีมีปริมาณเพิ่มขึ้นอย่างรวดเร็ว ซับซ้อน และเป็นเครือข่ายเชื่อมโยงกัน โดยอาศัยความก้าวหน้าของเทคโนโลยีสารสนเทศและการสื่อสาร หลอกลวงประชาชนให้หลงเชื่อและโอนเงินให้กับมิจฉาชีพ ก่อนจะโอนต่อไปยังกลุ่มเครือข่ายด้วยความรวดเร็ว ก่อให้เกิดความเสียหายแก่ประชาชนและลูกค้าธนาคารเป็นวงกว้างและทวีความรุนแรง ซึ่งทุกภาคส่วน รวมทั้งประชาชนทุกคนต้องเตรียมความพร้อม เพื่อป้องกันและรับมือกับภัยคุกคามทางเทคโนโลยีหรือความเสี่ยงในยุคเศรษฐกิจดิจิทัล
การลงนามในบันทึกข้อตกลงความร่วมมือในครั้งนี้ สมาคมธนาคารไทยและธนาคารสมาชิก ร่วมกับกองบัญชาการตํารวจสืบสวนสอบสวนอาชญากรรมทางเทคโนโลยีหรือตํารวจไซเบอร์ ได้นําเทคโนโลยีมายกระดับกระบวนการระหว่างประชาชน ตํารวจและภาคธนาคาร ผ่านโครงการระบบรับแจ้งความออนไลน์คดีอาชญากรรมทางเทคโนโลยี เพื่อเพิ่มประสิทธิภาพในกระบวนการสอบสวนดําเนินคดี ลดข้อจํากัดของประชาชนผู้เสียหายไม่ต้องเดินทางไปแจ้งความด้วยตนเองที่สถานีตํารวจท้องที่ ในช่วงที่มีความเสี่ยงจากการแพร่ระบาดของเชื้อโควิด-19 และช่วยสกัดการถ่ายโอนเงินระหว่างบัญชีม้าได้เร็วขึ้น ซึ่งจะเพิ่มโอกาสในการติดตามธุรกรรมและเพิ่มประสิทธิภาพการบริหารจัดการคดี สามารถติดตามและวิเคราะห์รูปแบบการกระทําผิดของมิจฉาชีพได้ครอบคลุมมากขึ้น
ทั้งนี้ สมาคมธนาคารไทยและธนาคารสมาชิกทุกแห่งพร้อมให้ความร่วมมือกับสํานักงานตํารวจแห่งชาติและหน่วยงานอื่นๆที่เกี่ยวข้อง อาทิ กระทรวงดิจิทัลเพื่อเศรษฐกิจและสังคม ธนาคารแห่งประเทศไทย กสทช. และผู้ให้บริการโทรศัพท์เคลื่อนที่ เพื่อวางระบบป้องกัน เตือนภัย ติดตาม และสื่อสารแจ้งเตือนเชิงรุกแก่ลูกค้าธนาคาร ตลอดจนยกระดับระบบป้องปรามอาชญากรรมทางเทคโนโลยีและภัยคุกคามจากการทําธุรกรรมต่างๆ ให้มีประสิทธิภาพมากขึ้น และในอนาคตจะมีการต่อยอดให้ครอบคลุมคดีอาชญากรรมประเภทอื่นๆ เพื่อลดปริมาณคดีอาชญากรรมต่างๆ และเพิ่มความปลอดภัยทางการเงินให้ลูกค้าของธนาคาร เพื่อรักษาความมั่นคงทางไซเบอร์ของประเทศต่อไป ส่วนช่องทางการรับแจ้งความออนไลน์ คดีอาชญากรรมทางเทคโนโลยี คือ www.THAIPOLICEONLINE.com หรือที่ ศูนย์ปราบปรามอาชญากรรมทางเทคโนโลยี สํานักงานตํารวจแห่งชาติ สายด่วน 1441 หรือ 081-8663000
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ห่วงใยประชาชนได้รับผลกระทบปิดหัวลำโพง สั่งการให้เร่งเปิดเวทีรับฟังความคิดเห็นทุกภาคส่วน เพื่อการดำเนินการอย่างรอบคอบ ไม่ให้เกิดผลกระทบต่อประชาชน
วันจันทร์ที่ 29 พฤศจิกายน 2564
โฆษกรัฐบาลเผย นายกฯ ห่วงใยประชาชนได้รับผลกระทบปิดหัวลําโพง สั่งการให้เร่งเปิดเวทีรับฟังความคิดเห็นทุกภาคส่วน เพื่อการดําเนินการอย่างรอบคอบ ไม่ให้เกิดผลกระทบต่อประชาชน
โฆษกรัฐบาลเผย นายกฯ ห่วงใยประชาชนได้รับผลกระทบปิดหัวลําโพง สั่งการให้เร่งเปิดเวทีรับฟังความคิดเห็นทุกภาคส่วน เพื่อการดําเนินการอย่างรอบคอบ ไม่ให้เกิดผลกระทบต่อประชาชน
วันที่ 29 พ.ย. 64 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้สั่งการให้หารือถึงผลกระทบจากการปิดสถานีรถไฟกรุงเทพ (หัวลําโพง) เพื่อพัฒนาพื้นที่ และได้สั่งการให้หน่วยงานที่เกี่ยวข้อง ร่วมพิจารณาการดําเนินการเพื่อให้เกิดประโยชน์สูงสุด ส่งผลกระทบถึงประชาชนน้อยที่สุด โดยให้รับฟังความคิดเห็นของประชาชนนั้น ทางกระทรวงคมนาคม โดยการรถไฟแห่งประเทศไทย ได้เร่งดําเนินการเปิดเวทีสาธารณะรับฟังความคิดเห็นจากทุกภาคส่วน เพื่อนํามาประกอบการพิจารณาและหาข้อสรุปการใช้งานและการพัฒนาพื้นที่เชิงพาณิชย์ ให้สามารถตอบโจทย์การดําเนินงานในทุกมิติได้อย่างแท้จริง และไม่ให้เกิดผลกระทบต่อประชาชน โดยการพัฒนาพื้นที่จะไม่มีการทุบหรือรื้อทิ้งสิ่งปลูกสร้างสถานีรถไฟหัวลําโพง และจากการประเมินรายได้ในอนาคตในระยะเวลา 30 ปี พบว่าจะมีรายได้เข้ามารวม 800,000 ล้านบาท โดยในปีแรกจะอยู่ที่ 5,000 ล้านบาท และปีที่ 5 จะเพิ่มขึ้นอยู่ที่ประมาณ 10,000 ล้านบาท ซึ่งจะเพียงพอต่อการแก้ไขปัญหาภาระหนี้ของรถไฟที่ขาดทุนสะสมต่อเนื่อง
นายธนกร กล่าวว่า สําหรับปัญหาการเดินรถไฟเข้ามาในเขตกรุงเทพฯ ชั้นใน รัฐบาลได้เล็งเห็นปัญหา และวางแนวทางแก้ไขโดยได้พัฒนาโครงการสถานีกลางบางซื่อขึ้นเพื่อให้เป็นศูนย์กลางของระบบคมนาคม โดยเฉพาะระบบราง เพื่อช่วยในการแก้ไขปัญหาการจราจรแออัดในพื้นที่กรุงเทพฯ และเมื่อการก่อสร้างสถานีกลางบางซื่อแล้วเสร็จจึงให้มีการปรับการเดินรถเพื่อแก้ไขปัญหาการจราจรอย่างเป็นรูปธรรม อย่างไรก็ดี ทางกระทรวงคมนาคมได้มีการจัดทําระบบขนส่งมวลชนรอง เช่น รถเมล์ ขสมก. รวมถึงประสานงานกับภาคเอกชนที่มีสัมปทานรถไฟฟ้าสายสีน้ําเงินในการอํานวยความสะดวกและเป็นการเพิ่มทางเลือกในการเดินทางให้แก่ประชาชน นายกรัฐมนตรีห่วงใยพี่น้องประชาชนที่ได้รับผลกระทบจากการปิดสถานีรถไฟหัวลําโพง โดยกําชับหน่วยงานที่เกี่ยวข้องหาแนวทางบรรเทาความเดือดร้อนให้ทั่วถึง นอกจากนี้ โฆษกรัฐบาลยืนยันว่า รัฐบาลตั้งมั่นตามแนวนโยบายที่จะดําเนินการด้วยความรอบคอบ โดยคํานึงถึงผลประโยชน์ของส่วนรวมและประชาชนเป็นที่ตั้ง พร้อมทั้งเปิดกว้างรับฟังความคิดเห็นของทุกภาคส่วน เพื่อการพัฒนาปรับปรุงพื้นที่ให้มีประสิทธิภาพและเกิดประโยชน์สูงสุด
รัฐบาลไทย-ข่าวทำเนียบรัฐบาล-กระทรวงคมนาคม ชี้แจงข้อวิจารณ์หลังคาชานชาลาและสะพานลอยคนข้าม สถานีรถไฟชุมทางจิระ-ขอนแก่น ไม่สะดวกใน
วันจันทร์ที่ 12 กรกฎาคม 2564
กระทรวงคมนาคม ชี้แจงข้อวิจารณ์หลังคาชานชาลาและสะพานลอยคนข้าม สถานีรถไฟชุมทางจิระ-ขอนแก่น ไม่สะดวกใน
ผู้ว่าการรถไฟแห่งประเทศไทย เผยว่าการก่อสร้างหลังคาชานชาลา สะพานลอย และสิ่งอํานวยความสะดวกต่างๆ ในสถานี เป็นไปตามที่ สนข.ศึกษาออกแบบตามมาตรฐาน พร้อมรับข้อเสนอแนะของประชาชนไปพิจารณาต่อไป
วันที่ 12 กรกฎาคม 2564 นายนิรุฒ มณีพันธ์ ผู้ว่าการรถไฟแห่งประเทศไทย กล่าวว่าโครงการรถไฟทางคู่ ช่วงชุมทางถนนจิระ-ขอนแก่น ได้ดําเนินการก่อสร้างหลังคาชานชาลา สะพานลอย และสิ่งอํานวยความสะดวกต่างๆ ในสถานี ตามที่ผู้ออกแบบได้ออกแบบไว้ในขั้นตอนการศึกษาออกแบบรายละเอียดโครงการฯ โดยสํานักงานนโยบายและแผนการขนส่งและจราจร (สนข.) เป็นผู้ดําเนินการศึกษา ซึ่งโดยหลักการแล้วโครงสร้างหลังคาคลุมชานชาลาตามรูปแบบที่ใช้โดยทั่วไปของการรถไฟฯ จะต้องมีความสูงและมีระยะห่างจากรางรถไฟเพียงพอเพื่อที่ให้พ้นจากเขตโครงสร้างซึ่งจะทําให้เกิดความปลอดภัยในการเดินรถ และเนื่องจากรถของการรถไฟฯ เป็นระบบรถดีเซลไฟฟ้าซึ่งมีการปลดปล่อยเขม่าควัน การออกแบบจึงจะต้องคํานึงถึงเรื่องการระบายอากาศจากเขม่าและควันรถด้วย
สําหรับในประเด็นของสะพานลอยคนข้ามนั้น เนื่องจากสถานีเป็นชานชาลาสูงจึงมีความจําเป็นต้องก่อสร้างสะพานลอยคนข้ามเพื่ออํานวยความสะดวกในการข้ามระหว่างชานชาลา และในการออกแบบความสูงของสะพานลอยคนข้ามในโครงการก่อสร้างรถไฟทางคู่จําเป็นต้องออกแบบให้สูงจากระดับสันรางเพียงพอเพื่อให้ได้ระยะปลอดภัยที่ต้องการ ซึ่งเป็นความสูงที่เป็นมาตรฐานเผื่อไว้สําหรับการปรับเปลี่ยนเป็นระบบรถไฟฟ้าที่จะต้องมีการติดตั้งสายส่งไฟฟ้าเหนือตัวรถในอนาคต
ทั้งนี้ เนื่องจากโครงการก่อสร้างรถไฟทางคู่ ช่วง ชุมทางถนนจิระ-ขอนแก่น ได้ดําเนินการเสร็จสิ้นลงแล้วในการปรับปรุงให้มีสิ่งอํานวยความสะดวกเพิ่มเติม เช่น ที่พักผู้โดยสารที่สามารถกันแดดกันฝนได้บริเวณชาลา ตามที่ประชาชนร้องขอนั้น การรถไฟฯ สามารถพิจารณาดําเนินการได้ในภายหลัง และเนื่องจากปัจจุบันการรถไฟฯ อยู่ระหว่างการดําเนินโครงการก่อสร้างรถไฟทางคู่ ระยะที่ 1 ในเส้นทางอื่นๆ อีกด้วย จึงควรจะต้องพิจารณากําหนดรูปแบบสิ่งอํานวยความสะดวกดังกล่าวให้เป็นไปในแนวทางเดียวกัน อย่างไรก็ตาม การรถไฟฯ จะรับข้อเสนอแนะดังกล่าวไว้พิจารณาดําเนินการให้มีความเหมาะสมสอดคล้องตามความต้องการของประชาชนผู้ใช้บริการต่อไป
รัฐบาลไทย-ข่าวทำเนียบรัฐบาล-เริ่มแล้ว... รณรงค์ฉีดวัคซีนโควิดให้หญิงตั้งครรภ์ ตั้งเป้า "1 เดือน 1 แสนราย"
วันอังคารที่ 14 กันยายน 2564
เริ่มแล้ว... รณรงค์ฉีดวัคซีนโควิดให้หญิงตั้งครรภ์ ตั้งเป้า "1 เดือน 1 แสนราย"
....
กระทรวงสาธารณสุข เร่งรณรงค์ให้หญิงตั้งครรภ์เข้ารับวัคซีนป้องกันโควิด-19 อย่างทั่วถึง ภายใต้กิจกรรมเดือนแห่งการรณรงค์หญิงตั้งครรภ์เข้ารับการฉีดวัคซีนโควิด-19 โดยมีเป้าหมาย “1 เดือน 1 แสนราย” เริ่มตั้งแต่วันที่ 13 ก.ย. - 13 ต.ค. นี้
.
เนื่องจากหญิงตั้งครรภ์ถือเป็นกลุ่มเสี่ยงที่ควรได้รับวัคซีนป้องกันโรคโควิด-19 ให้ครอบคลุมมากที่สุด เพื่อลดการป่วยรุนแรง ลดการเสียชีวิต ปัจจุบันหญิงตั้งครรภ์ที่ติดเชื้อโควิด-19 มีอัตราการเสียชีวิตอยู่ที่ ร้อยละ 2 ล่าสุด ไทยมีหญิงตั้งครรภ์อายุครรภ์เกิน 3 เดือนไปแล้ว ราว 500,000 ราย ซึ่งในจํานวนนี้ได้รับวัคซีนเพียง 68,435 ราย เท่านั้น
.
ดังนั้น จึงขอเชิญหญิงตั้งครรภ์ที่มีอายุครรภ์มากกว่า 12 สัปดาห์ หรือ 3 เดือน ติดต่อสถานพยาบาลใกล้บ้าน เพื่อเข้ารับการฉีดวัคซีนได้ทันที โดยไม่ต้องลงทะเบียนล่วงหน้า ตั้งแต่บัดนี้เป็นต้นไป
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายกรัฐมนตรีมอบคมนาคม เร่งสำรวจเส้นทางเสียหาย ฟื้นฟู ซ่อมแซม อำนวยความสะดวกการเดินทางของประชาชน
วันอาทิตย์ที่ 10 ตุลาคม 2564
นายกรัฐมนตรีมอบคมนาคม เร่งสํารวจเส้นทางเสียหาย ฟื้นฟู ซ่อมแซม อํานวยความสะดวกการเดินทางของประชาชน
รองโฆษกฯ เผยนายกรัฐมนตรีมอบคมนาคม เร่งสํารวจเส้นทางเสียหาย ฟื้นฟู ซ่อมแซม อํานวยความสะดวกการเดินทางของประชาชน
เมื่อวันที่10ต.ค.น.ส.ไตรศุลีไตรสรณกุลรองโฆษกประจําสํานักนายกรัฐมนตรีเปิดเผยว่าจากสถานการณ์อุทกภัยหลายพื้นที่ส่งผลให้เส้นทางการคมนาคมทั้งทางบกและทางรางหลายเส้นทางเสียหายไม่สามารถเดินทางสัญจรได้ส่งผลกระทบต่อการเดินทางของประชาชนพล.อ.ประยุทธ์จันทร์โอชานายกรัฐมนตรีและรมว.กลาโหมมีความห่วงใยในเรื่องดังกล่าวจึงกําชับให้กระทรวงคมนาคมเร่งแก้ไขปัญหาโดยเร่งสํารวจเส้นทางการคมนาคมที่ได้รับความเสียหายจากสถานการณ์อุทกภัยและแก้ไขซ่อมแซมฟื้นฟูโดยเร็วเมื่อสถานการณ์อุทกภัยมีความคลี่คลายแล้วเพื่อให้เส้นทางการคมนาคมของประชาชนที่ได้รับความเสียหายกลับมาใช้งานได้ปกติโดยเร็ว
สําหรับเส้นทางใดที่ได้รับความเสียหายยังไม่สามารถใช้เดินทางสัญจรได้นายกรัฐมนตรีขอให้หน่วยงานที่เกี่ยวข้องมีระบบการแจ้งประชาสัมพันธ์ให้ประชาชนรับทราบอย่างทั่วถึงโดยต้องแจ้งให้ประชาชนในพื้นที่ได้รับทราบอย่างทั่วกันว่าเส้นทางในพื้นที่นั้นได้รับความเสียหายไม่สามารถใช้เดินทางได้ทั้งนี้เพื่อป้องกันอันตรายที่จะเกิดขึ้นแก่ประชาชนและยังถือเป็นการลดผลกระทบจากสถานการณ์อุทกภัยที่เกิดขึ้นในขณะนี้ด้วย
น.ส.ไตรศุลีกล่าวว่ารัฐบาลพร้อมอํานวยความสะดวกในการเดินทางของประชาชนแต่ด้วยขณะนี้มีสถานการณ์อุทกภัยเกิดขึ้นในหลายพื้นที่จึงขอให้ประชาชนเดินทางด้วยความระมัดระวังปฎิบัติตามกฎจราจรอย่างเคร่งครัดและให้สังเกตป้ายการแจ้งเตือนอย่างสม่ําเสมอส่วนการเดินทางในพื้นที่ใกล้เคียงอุทกภัยขอให้ตรวจสอบข้อมูลก่อนการเดินทางเดินทางด้วยความไม่ประมาทเพื่อความปลอดภัยในการเดินทางของประชาชน
_______
รัฐบาลไทย-ข่าวทำเนียบรัฐบาล-ในวิกฤต“โควิด” มีโอกาส รัฐดันอุตสาหกรรมสมุนไพร ส่งออกโต 93% ส่งเสริมปลูก“ฟ้าทะลายโจร” สร้างรายได้เข้าประเทศและเกษตรกร
วันเสาร์ที่ 17 กรกฎาคม 2564
ในวิกฤต“โควิด” มีโอกาส รัฐดันอุตสาหกรรมสมุนไพร ส่งออกโต 93% ส่งเสริมปลูก“ฟ้าทะลายโจร” สร้างรายได้เข้าประเทศและเกษตรกร
รองโฆษกรัฐบาลเผยในวิกฤต“โควิด” มีโอกาส รัฐดันอุตสาหกรรมสมุนไพร ส่งออกโต 93% ส่งเสริมปลูก“ฟ้าทะลายโจร” สร้างรายได้เข้าประเทศและเกษตรกร
วันนี้(17ก.ค.64)นางสาวรัชดาธนาดิเรกรองโฆษกประจําสํานักนายกรัฐมนตรีเปิดเผยถึงการขับเคลื่อนนโยบายรัฐบาลด้านการพัฒนาสมุนไพรไทยว่า ขณะนี้สมุนไพรไทยเป็นพืชเศรษฐกิจและพืชสุขภาพที่มีความต้องการเพิ่มขึ้นอย่างมากทั้งในประเทศและต่างประเทศโดยมูลค่าการบริโภควัตถุดิบสมุนไพรและผลิตภัณฑ์สมุนไพรภายในประเทศ(รวมที่นําเข้าด้วย) เพิ่มขึ้นจาก4.3หมื่นล้านบาทในปี2560เป็น5.2หมื่นล้านบาทในปี2562การส่งออกสินค้าเครื่องเทศและสมุนไพรไตรมาสแรกปีนี้เพิ่มขึ้น93%จากช่วงเดียวกันของปีที่แล้ว
สําหรับการดําเนินการในช่วงที่ผ่านมา กระทรวงเกษตรและสหกรณ์ได้สานต่อนโยบายรัฐบาลร่วมกับหลายภาคส่วนเพื่อส่งเสริมผลิตผลของสมุนไพรไทยให้มีศักยภาพตามความต้องการของตลาดสนับสนุนการปลูกพืชสมุนไพรกว่า6.4หมื่นไร่มีการจัดทํามาตรฐานสินค้าGAPและมาตรฐานพืชสมุนไพรมีการจัดทําแผนที่ความเหมาะสมของที่ดินสําหรับปลูกพืชสมุนไพร(Land Suitability)จํานวน 24ชนิดเช่นฟ้าทะลายโจรกระชายขาวขมิ้นชันไพลพริกไทยเพชรสังฆาตเป็นต้น
มากไปกว่านั้นยังมีแผนร่วมมือกับสํานักงานคณะกรรมการนโยบายเขตพัฒนาพิเศษภาคตะวันออกหรืออีอีซีเพื่อส่งเสริมการพัฒนาเกษตรกรในพื้นที่ส.ป.ก.ในเขตอีอีซี ประมาณ10,000ไร่โดยจะส่งเสริมการทําแปลงใหญ่สมุนไพรการเข้าถึงแหล่งเงินทุนการวิจัยและพัฒนาร่วมกับสถาบันการศึกษา ส่วนเรื่องการตลาดได้มีความร่วมมือกับกระทรวงสาธารณสุขและเอกชนเตรียมเปิดโครงการตลาดสดขนาดใหญ่จําหน่ายพืชสมุนไพรสดและเครื่องเทศปลอดภัยและจัดทําตลาดออนไลน์ภายใต้ชื่อ“DGT Farm”เป็นพื้นที่ให้เกษตรกรผู้ปลูกสมุนไพรตามมาตรฐานGAPและมาตรฐานเกษตรอินทรีย์ได้ขายของกับผู้บริโภคโดยตรง
นางสาวรัชดากล่าวด้วยว่าสําหรับการส่งเสริมการปลูกฟ้าทะลายโจรเพื่อให้มีเพียงพอต่อความต้องการในปัจจุบันนั้น มีหลายหน่วยงานได้เข้ามาร่วมมือกับกระทรวงฯอาทิสํานักงานส่งเสริมการศึกษานอกระบบและการศึกษาตามอัธยาศัย(กศน.)จัดส่งกล้าและเมล็ดพันธุ์ให้กับสํานักงานกศน.ทั่วประเทศเพื่อแจกแก่นักศึกษากศน.และประชาชนขณะที่กระทรวงยุติธรรมได้เดินหน้าให้เรือนจํา/ทัณฑสถานที่มีความพร้อม ดําเนินการเพาะปลูกฟ้าทะลายโจรเบื้องต้นมี125แห่งทั้งนี้เกษตรกรและประชาชนทั่วไปที่สนใจจะปลูกฟ้าทะลายโจรหรือพืชสมุนไพรอื่นที่มีมูลค่าทางเศรษฐกิจสามารถติดต่อเกษตรอําเภอได้เพื่อรับคําแนะนําในเรื่องการเพาะปลูกและการตลาด
“รัฐบาลเดินหน้าส่งเสริมเกษตรกรทั่วประเทศหันมาปลูกพืชสมุนไพรที่มีคุณภาพและได้มาตรฐานเพื่อรองรับความต้องการของตลาดที่เพิ่มขึ้นอย่างต่อเนื่องเป็นไปตามแผนแม่บทว่าด้วยการพัฒนาสมุนไพรไทยอีกทั้งผลักดันต่อเนื่องถึงการปลูกในระดับอุตสาหกรรมและการส่งออกที่ต้องคํานึงถึงการแปรรูปเพิ่มมูลค่าและปริมาณการผลิตโดยแนวทางที่ได้ดําเนินการและมีการบูรณาการระหว่างภาคส่วนแล้วนั้นจะสร้างรายได้เพิ่มขึ้นแก่เกษตรกรอย่างยั่งยืนคนไทยมีพืชสมุนไพรบริโภคอย่างพอเพียงอีกทั้งส่งเสริมให้อุตสาหกรรมสมุนไพรเป็นอุตสาหกรรมที่โดดเด่นสร้างรายได้เข้าประเทศอย่างมาก”นางสาวรัชดากล่าว
________
รัฐบาลไทย-ข่าวทำเนียบรัฐบาล-SME D Bank หารือสมาคมต่างๆ หนุนเอสเอ็มอีร้านอาหาร โรงแรม ได้รับสินเชื่อดอกเบี้ย 1% ชี้มิติใหม่พิจารณาจากหลักฐานชำระภาษีช่วยเข้าถึงง่าย ดันยอดแจ้งความประสงค์กู้ทะลุพันราย
วันจันทร์ที่ 16 สิงหาคม 2564
SME D Bank หารือสมาคมต่างๆ หนุนเอสเอ็มอีร้านอาหาร โรงแรม ได้รับสินเชื่อดอกเบี้ย 1% ชี้มิติใหม่พิจารณาจากหลักฐานชําระภาษีช่วยเข้าถึงง่าย ดันยอดแจ้งความประสงค์กู้ทะลุพันราย
SME D Bankในฐานะหน่วยร่วมของ สสว. ดําเนินการสินเชื่อ “โครงการสนับสนุน SMEs รายย่อย”วงเงินรวม 1,200 ล้านบาทได้จัดประชุมผ่านระบบออนไลน์กับผู้แทนและสมาชิกจากสมาคมสนับสนุนเอสเอ็มอีต่างๆ
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เผยว่า SME D Bankในฐานะหน่วยร่วมของสํานักงานส่งเสริมวิสาหกิจขนาดกลางและขนาดย่อม (สสว.) ดําเนินการสินเชื่อ “โครงการสนับสนุน SMEs รายย่อย”วงเงินรวม 1,200 ล้านบาทได้จัดประชุมผ่านระบบออนไลน์กับผู้แทนและสมาชิกจากสมาคมสนับสนุนเอสเอ็มอีต่างๆ ได้แก่สมาพันธ์เอสเอ็มอีไทย สมาคมภัตตาคารไทย สมาคมผู้ประกอบการร้านอาหาร และสมาคมผู้ค้าปลีกไทย เพื่อแนะนําพร้อมเชิญชวนผู้ประกอบการในกลุ่มเป้าหมายที่เป็นสมาชิกของแต่ละสมาคมเข้าถึง“โครงการสนับสนุน SMEs รายย่อย”ซึ่งมีความพิเศษเป็นสินเชื่ออัตราดอกเบี้ยต่ําเพียง1%ต่อปี ผ่อนนานสูงสุด 7 ปี ปลอดชําระคืนเงินต้นสูงสุดไม่เกิน 1 ปีและที่สําคัญใช้กระบวนการพิจารณารูปแบบใหม่โดยดูจากหลักฐานการเสียภาษีในปี 2563 หรือ 2562 ที่ผ่านมา ทําให้ผู้ประกอบการเอสเอ็มอีกลุ่มเป้าหมายเข้าถึงแหล่งทุนได้ง่าย และรวดเร็ว
สําหรับผู้ประกอบการกลุ่มเป้าหมายในโครงการดังกล่าว ได้แก่ ผู้ประกอบการธุรกิจโรงแรม ห้องพัก เกสต์เฮ้าส์และธุรกิจสปาที่ตั้งอยู่ในโรงแรม ห้องพัก เกสต์เฮาส์ ใน 10 จังหวัด พื้นที่นําร่องเปิดการท่องเที่ยว รวมถึง กลุ่มธุรกิจภัตตาคาร ร้านอาหาร ใน 29 จังหวัด พื้นที่ควบคุมสูงสุดและเข้มงวดเปิดรับแจ้งความประสงค์ในรูปแบบมาก่อนมีสิทธิ์ก่อน (First Come First Serve) และปิดรับแจ้งความประสงค์เมื่อเต็มวงเงิน
ทั้งนี้ ความคืบหน้าการดําเนินโครงการ แม้จะพึ่งเริ่มเปิดโครงการ แต่ด้วยกระบวนการพิจารณารูปแบบใหม่ ทําให้ได้รับความสนใจจากผู้ประกอบการเป้าหมายแจ้งความประสงค์ขอกู้มาแล้วมากกว่า 1,000ราย วงเงินมากกว่า 300ล้านบาทคงเหลือวงเงินประมาณ 800 ล้านบาท ดังนั้น ขอเชิญชวนผู้ประกอบการเอสเอ็มอีกลุ่มเป้าหมายที่สนใจ รีบดําเนินการแจ้งความประสงค์โดยเร็ว ผ่านช่องทางออนไลน์ต่างๆ ได้แก่ สแกน QR Code ในโปสเตอร์ประชาสัมพันธ์ หรือคลิก https://qrgo.page.link/VF6Ka รวมถึง เว็บไซต์ของ SME D Bank , Line OA : SME Development Bank และแอปพลิเคชั่น : SME D Bank สอบถามข้อมูลเพิ่มเติมCall Center 1357
รัฐบาลไทย-ข่าวทำเนียบรัฐบาล-กรุงไทยคว้า ESG Corporate Awards 2021 จาก THE ASSET
วันอังคารที่ 22 กุมภาพันธ์ 2565
กรุงไทยคว้า ESG Corporate Awards 2021 จาก THE ASSET
ธ.กรุงไทยคว้ารางวัล The Asset ESG Corporate Awards 2021: Excellence In Environmental Social and Governance ระดับ Platinum Award จาก The  Asset นิตยสารการเงินชั้นนําของภูมิภาคเอเชีย
ธนาคารกรุงไทยคว้ารางวัล The Asset ESG Corporate Awards 2021 : Excellence In Environmental Social and Governance ระดับ Platinum Award จาก The Asset นิตยสารการเงินชั้นนําของภูมิภาคเอเชียจากความโดดเด่นในการดําเนินธุรกิจด้วยความรับผิดชอบต่อผู้มีส่วนได้ส่วนเสียทุกกลุ่ม สร้างคุณค่าต่อสังคมและสิ่งแวดล้อม ภายใต้หลักธรรมาภิบาลที่ดี ขับเคลื่อนองค์กรให้เติบโตควบคู่ไปกับสังคมอย่างยั่งยืน
ธนาคารกรุงไทยได้ยกระดับการดําเนินงานภายใต้หลักการ “การธนาคารเพื่อความยั่งยืน” มีการกํากับดูแลกิจการที่ดี เปิดเผยข้อมูลที่ถูกต้องและโปร่งใส โดยในช่วงวิกฤตโควิด-19 ได้ทําหน้าที่เป็นเสาหลักเศรษฐกิจของประเทศในการให้ความช่วยเหลือลูกค้าและประชาชน โดยพัฒนาเทคโนโลยีและนวัตกรรมทางการเงินเป็นกลไกในการขับเคลื่อนเศรษฐกิจของประเทศ ส่งผ่านมาตรการกระตุ้นเศรษฐกิจและความช่วยเหลือทางการเงินจากภาครัฐสู่ประชาชน ช่วยลดความเหลื่อมล้ําในการเข้าถึงการบริการทางการเงิน รวมทั้งสนับสนุนมาตรการช่วยเหลือลูกค้าทุกกลุ่มที่ได้รับผลกระทบจากวิกฤต เพื่อประคองเศรษฐกิจของประเทศให้เดินหน้าต่อไปได้ สะท้อนถึงความแข็งแกร่งขององค์กรและความมุ่งมั่นในการดําเนินธุรกิจด้วยความรับผิดชอบต่อลูกค้า นักลงทุน ผู้มีส่วนได้ส่วนเสียทุกภาคส่วน รวมถึงการสร้างคุณค่าอย่างยั่งยืนภายใต้หลักธรรมาภิบาล #กรุงไทยเคียงข้างไทยสู่ความยั่งยืน
รัฐบาลไทย-ข่าวทำเนียบรัฐบาล- กระทรวงเกษตรฯ วางกรอบแนวทางการให้ความช่วยเหลือเกษตรกรนาเกลือผู้ประสบภัยพิบัติธรรมชาติ
วันอังคารที่ 2 พฤศจิกายน 2564
กระทรวงเกษตรฯ วางกรอบแนวทางการให้ความช่วยเหลือเกษตรกรนาเกลือผู้ประสบภัยพิบัติธรรมชาติ
กระทรวงเกษตรฯ วางกรอบแนวทางการให้ความช่วยเหลือเกษตรกรนาเกลือผู้ประสบภัยพิบัติธรรมชาติ
วันที่ 2 พ.ย. 64 นายอําพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุมหารือแนวทางการปฏิบัติตามหลักเกณฑ์วิธีการปลีกย่อยเกี่ยวกับการให้ความช่วยเหลือด้านการเกษตรผู้ประสบภัยพิบัติกรณีฉุกเฉิน พ.ศ.2564 และการขึ้นทะเบียนเกษตรกร โดยที่ประชุมได้พิจารณาและเห็นชอบแนวทางการกําหนดประเภทภัยธรรมชาติของนาเกลือ ได้แก่ อุทกภัย/น้ําทะเลหนุน วาตภัย และฝนตกหนักอย่างต่อเนื่อง และวางหลักเกณฑ์การขึ้นทะเบียนเกษตรกรนาเกลือ โดยเกษตรกรจะต้องมีการวาดแผนผังระบุแปลงนาแต่ละประเภทให้ชัดเจนประกอบการขึ้นทะเบียน เพื่อให้สอดคล้องกับการแจ้งขอรับการช่วยเหลือในกรณีเกิดภัยธรรมชาติ และเจ้าหน้าที่ผู้ปฏิบัติงานสามารถตรวจสอบประเมินความเสียหายได้อย่างถูกต้องตามหลักเกณฑ์การช่วยเหลือ
อย่างไรก็ตาม รองปลัดกระทรวงเกษตรและสหกรณ์ ได้เน้นย้ําให้เจ้าหน้าที่และผู้แทนเกษตรกรประชาสัมพันธ์ให้เกษตรกรนาเกลือมาขึ้นทะเบียนเกษตรกรให้ครบถ้วน ทั้งนี้ ที่ประชุมมอบหมายเลขานุการจัดทําข้อสรุปของการพิจารณาเพื่อนําเสนอคณะกรรมการพัฒนาเกลือทะเลไทยพิจารณาให้ความเห็นชอบ เพื่อจะได้แจ้งให้หน่วยงานที่เกี่ยวข้องรับทราบและดําเนินการตามแนวทางดังกล่าว เพื่อให้การปฏิบัติงานเป็นไปในแนวทางเดียวกันอย่างมีประสิทธิภาพต่อไป
รัฐบาลไทย-ข่าวทำเนียบรัฐบาล-เปิดแล้ว ขึ้นฟรี 6 เดือน "อธิรัฐ" ชวนประชาชนใช้บริการเรือไฟฟ้าคลองแสนแสบส่วนต่อขยาย วัดศรีบุญเรือง - สำนักงานเขตมีนบุรี
วันศุกร์ที่ 25 กุมภาพันธ์ 2565
เปิดแล้ว ขึ้นฟรี 6 เดือน  "อธิรัฐ" ชวนประชาชนใช้บริการเรือไฟฟ้าคลองแสนแสบส่วนต่อขยาย วัดศรีบุญเรือง - สํานักงานเขตมีนบุรี
...
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เปิดเผยถึงการพัฒนายานพาหนะในระบบขนส่งสาธารณะด้วยเทคโนโลยีพลังงานไฟฟ้า โดยกรุงเทพมหานครร่วมกับกรมเจ้าท่า เปิดให้บริการเรือโดยสารพลังงานไฟฟ้าในคลองแสนแสบ ส่วนต่อขยาย ด้วยจํานวนเรือ 12 ลํา รองรับผู้โดยสาร 40 ที่นั่ง/ลํา ให้บริการตั้งแต่ท่าเรือวัดศรีบุญเรือง - ท่าเรือสํานักงานเขตมีนบุรี ระยะทาง 10.50 ก.ม. จํานวน 12 ท่าเรือ เริ่มจาก
•ท่าเรือสํานักงานเขตมีนบุรี
•ท่าเรือตลาดมีนบุรี
•ท่าเรือประตูน้ําบางชันเหนือ
•ท่าเรือประตูน้ําบางชันใต้
•ท่าเรือชุมชนหลอแหลใหญ่
•ท่าเรือสุเหร่าแดง
•ท่าเรือหมู่บ้านร่มไทร
•ท่าเรือคลองระหัส
•ท่าเรือเสรีไทย 26
•ท่าเรือห้างพาซิโอ (จุด park & ride 200 คัน ท่ารถโดยสารประจําทางและสถานีรถไฟฟ้าสายสีส้มที่อยู่ระหว่างการก่อสร้าง
•ท่าเรือโรงเรียนพร้อมมิตรวิทยา
•ท่าเรือวัดศรีบุญเรือง โดยที่ท่าเรือวัดศรีบุญเรืองจะมีเรือของเอกชนให้บริการต่อไปจนถึงสะพานผ่านฟ้าลีลาศรวมระยะทางทั้งสิ้น 18 ก.ม.
การให้บริการ
•วันปกติ : วันละ 40 เที่ยว ช่วงเวลา 05.30 น.- 20.30 น. ความถี่ทุกๆ 15 นาที ในช่วงเร่งด่วน และ 30 นาทีในช่วงเวลาอื่น
•วันหยุดราชการ : จะวิ่งรอบความถี่ทุกๆ 30 นาที (ช่วงเวลาอาจปรับตามความเหมาะสม)
อัตราค่าโดยสาร : โดยในช่วง 6 เดือนแรก (ถึงเดือน ส.ค.65) จะให้บริการฟรีเพื่อทดลองและประชาสัมพันธ์ หลังจากนั้นจะเก็บค่าบริการ 15 บ. ตลอดสาย
รัฐบาลไทย-ข่าวทำเนียบรัฐบาล-ดีอีเอส เตือนอย่าหลงเชื่อพวกมิจฉาชีพทำ Google Form และส่งข้อความผ่าน SMS ปลอม ไปสอบถามข้อมูลส่วนตัว เพื่อหลอกลวงให้ผู้ประกันตน ม.33 แจ้งรับเงินเยียวยา 2,500 บาท
วันเสาร์ที่ 7 สิงหาคม 2564
ดีอีเอส เตือนอย่าหลงเชื่อพวกมิจฉาชีพทํา Google Form และส่งข้อความผ่าน SMS ปลอม ไปสอบถามข้อมูลส่วนตัว เพื่อหลอกลวงให้ผู้ประกันตน ม.33 แจ้งรับเงินเยียวยา 2,500 บาท
ดีอีเอส เตือนอย่าหลงเชื่อพวกมิจฉาชีพทํา Google Form และส่งข้อความผ่าน SMS ปลอม ไปสอบถามข้อมูลส่วนตัว เพื่อหลอกลวงให้ผู้ประกันตน ม.33 แจ้งรับเงินเยียวยา 2,500 บาท
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่า ตามที่มีการเชิญชวนให้กรอกแบบฟอร์มเรื่องผู้ประกันตนม.33กรอกข้อมูลส่วนตัวผ่านGoogle Formเพื่อรับเงินเยียวยา2,500บาททางศูนย์ต่อต้านข่าวปลอมได้ดําเนินการตรวจสอบข้อเท็จจริงโดยสํานักงานประกันสังคมกระทรวงแรงงานพบว่าประเด็นดังกล่าวนั้นเป็นข้อมูลเท็จ
กรณีการเชิญชวนให้ผู้ประกันตนม.33กรอกข้อมูลส่วนตัวผ่านGoogle Formเพื่อยื่นความประสงค์รับเงินเยียวยา2,500บาทนั้นทางสํานักงานประกันสังคมกระทรวงแรงงานได้ตรวจสอบและชี้แจงข้อเท็จจริงว่าGoogle Formดังกล่าวจัดทําขึ้นโดยมิจฉาชีพเพื่อหลอกลวงขโมยข้อมูลสําคัญของประชาชน
โดยขณะนี้พบพวกมิจฉาชีพได้จัดทําGoogle Formและส่งข้อความผ่านSMSปลอมไปสอบถามข้อมูลส่วนตัวเพื่อหลอกลวงให้ผู้ประกันตนแจ้งความประสงค์รับเงินเยียวยา2,500บาทและให้กรอกเลขบัตรประจําตัวประชาชนเบอร์โทรศัพท์ติดต่อและข้อมูลส่วนตัวอื่นๆจนนําไปกดลิงก์เพื่อยืนยันซึ่งเป็นการใช้ความสับสนของผู้ประกันตนมาเป็นกลลวงที่อาจนํามาซึ่งความเสียหายทั้งทรัพย์สินและการโจรกรรมข้อมูลส่วนบุคคลซึ่งพวกมิจฉาชีพจะนําไปใช้ประโยชน์ในทางมิชอบสํานักงานประกันสังคมจึงขอเตือนให้ผู้ประกันตนโปรดระมัดระวังอย่าหลงเชื่อเป็นอันขาด
ทั้งนี้ทางสํานักงานประกันสังคมกระทรวงแรงงานเปิดเผยถึงการรับสิทธิรับเงินช่วยเหลือเยียวยาผู้ประกันตนมาตรา33ที่ได้รับผลกระทบจากคําสั่งล็อกดาวน์พื้นที่สีแดงเข้มรวม13จังหวัด9ประเภทกิจการขณะนี้มีผู้ประกันตนมาตรา33จํานวนกว่า3.1ล้านคนที่มีสัญชาติไทยจะได้รับเงินเยียวยาจากรัฐบาลคนละ2,500บาทสํานักงานประกันสังคมจะจ่ายครั้งเดียวโดยโอนผ่านบัญชีพร้อมเพย์เลขบัตรประชาชนเท่านั้นซึ่งเงินเยียวยาจะเริ่มโอนเงินรอบแรกในวันที่4 – 6สิงหาคม2564นี้ส่วนที่เหลือจะทยอยโอนให้ทุกวันศุกร์ของสัปดาห์ถัดไปโดยผู้ประกันตนมาตรา33สามารถตรวจสอบสิทธิรับเงินเยียวยาผ่านเว็บไซต์www.sso.go.th
ดังนั้นขอให้ประชาชนอย่าหลงเชื่อและขอความร่วมมือไม่ส่งต่อหรือแชร์ข้อมูลจนกว่าจะตรวจสอบความถูกต้องให้ชัดเจนเสียก่อนเพื่อมิให้เกิดความสับสนและตื่นตระหนกในสังคม การกระทําของผู้ที่ผลิตข่าวปลอมและผู้ที่เผยแพร่เป็นความผิดตามพ.ร.บ.ว่าด้วยการกระทําความผิดเกี่ยวกับคอมพิวเตอร์มาตรา14(2),(5)มีอัตราโทษจําคุกไม่เกิน5ปีหรือปรับไม่เกิน100,000บาทหรือทั้งจําทั้งปรับหรือกฎหมายอื่นๆที่เกี่ยวข้องโดยหน่วยงานที่เกี่ยวข้องจะดําเนินการตามกฎหมายกับผู้ที่ผลิตข่าวปลอมและผู้ที่เผยแพร่ทุกรายอย่างเด็ดขาดจริงจังและต่อเนื่องต่อไป
นอกจากนี้หากพี่น้องประชาชนพบเบาะแสการกระทําความผิดสามารถแจ้งผ่าน4ช่องทางได้แก่เว็บไซต์https://www.antifakenewscenter.com ,เฟซบุ๊กANTI-FAKE NEWS CENTER,ทวิตเตอร์@AFNCThailand,ไลน์@antifakenewscenterและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
**********
รัฐบาลไทย-ข่าวทำเนียบรัฐบาล-กระทรวงเกษตรฯพร้อมเปิดสถานีวิทยุกระจายเสียงเพื่อการเกษตร
วันพุธที่ 23 กุมภาพันธ์ 2565
กระทรวงเกษตรฯพร้อมเปิดสถานีวิทยุกระจายเสียงเพื่อการเกษตร
กระทรวงเกษตรฯพร้อมเปิดสถานีวิทยุกระจายเสียงเพื่อการเกษตรเพิ่มเป้าหมายสร้างการรับรู้ในพื้นที่ห่างไกล
(เมื่อวันที่ 22 ก.พ. 65) นายอําพันธุ์ เวฬุตันติ รองปลัดกระทรวงเกษตรและสหกรณ์ ได้รับมอบหมายจากปลัดกระทรวงเกษตรและสหกรณ์ เป็นประธานการประชุมคณะกรรมการบริหารสถานีวิทยุกระจายเสียงเพื่อการเกษตรครั้งที่ 1/2565 ณห้องประชุมกระทรวงเกษตรและสหกรณ์และผ่านระบบ Video Conference (Zoom Meeting) โดยที่ประชุมรับทราบความก้าวหน้าในการดําเนินงานการจัดซื้อและติดตั้งเครื่องส่งวิทยุกระจายเสียงสายอากาศระบบเอเอ็มพร้อมอุปกรณ์ส่วนควบซึ่งดําเนินการแล้วเสร็จกว่าร้อยละ 91 และจะเริ่มทดสอบระบบวันที่ 23 – 28 กุมภาพพันธ์ 2565 และจะออกอากาศเต็มรูปแบบวันที่ 8 มีนาคม 2565 นี้ซึ่งจะมีงาน Kick off เปิดสถานีวิทยุกระจายเสียงเพื่อการเกษตรในช่วงปลายเดือนมีนาคม 2565 นี้โดยที่ประชุมได้พิจารณาผังรายการแนวทางการจัดหารายได้ของสถานีและการประชาสัมพันธ์สถานีวิทยุฯให้เป็นที่รู้จักเพิ่มมากขึ้น
ทั้งนี้สถานีวิทยุกระจายเสียงเพื่อการเกษตรเป็นหนึ่งกิจการของกระทรวงเกษตรและสหกรณ์ที่มอบหมายให้กรมส่งเสริมการเกษตรเป็นผู้ดําเนินการโดยดําเนินการออกอากาศเผยแพร่ข่าวสารความรู้และกิจกรรมที่สําคัญในด้านการเกษตรของหน่วยงานในสังกัดกระทรวงเกษตรและสหกรณ์เผยแพร่ออกอากาศในระบบเอเอ็ม 1386 KHz ครอบคลุมพื้นที่กว่า 24 จังหวัดและมีเครือข่ายการออกอากาศกว่า 50 จังหวัดทั่วประเทศซึ่งเมื่อสถานีวิทยุกระจายเสียงเพื่อการเกษตรสามารถกลับมาออกอากาศใหม่ได้อีกครั้งจะเป็นช่องทางเผยแพร่ข่าวสารของกระทรวงเกษตรและสหกรณ์ในกลุ่มเป้าหมายที่ไม่สามารถเข้าถึงเครือข่ายอินเตอร์เน็ตได้ในวงกว้างต่อไป
รัฐบาลไทย-ข่าวทำเนียบรัฐบาล-ธ.ก.ส. ชวนชม ชิม ชอป ในตลาดนัดของดีวิถีชุมชน หนุนการกระจายรายได้สู่เกษตรกรผู้ผลิตโดยตรง 1-3 ธันวาคมนี้
วันอังคารที่ 30 พฤศจิกายน 2564
ธ.ก.ส. ชวนชม ชิม ชอป ในตลาดนัดของดีวิถีชุมชน หนุนการกระจายรายได้สู่เกษตรกรผู้ผลิตโดยตรง 1-3 ธันวาคมนี้
ธ.ก.ส. จัดตลาดนัดของดีวิถีชุมชน รวบรวมสินค้าเกษตร ผลิตภัณฑ์และของดีจากชุมชนทั่วประเทศ วันที่ 1 – 3 ธันวาคม 2564 ณ ธ.ก.ส. สํานักงานใหญ่ กรุงเทพฯ
ธ.ก.ส. จัดตลาดนัดของดีวิถีชุมชน รวบรวมสินค้าเกษตร ผลิตภัณฑ์และของดีจากชุมชนทั่วประเทศ อาทิ เครื่องหนัง ผลิตภัณฑ์จากไม้สัก อาหารทะเลแปรรูป ผ้าทอพื้นบ้าน เนื้อโคขุน ข้าวหอมมะลิ 100% เพื่อช่วยเพิ่มช่องทางการจําหน่ายสินค้า สร้างอาชีพ สร้างรายได้แก่เกษตรกร วิสาหกิจชุมชน และผู้ประกอบการ SMEs เกษตร ที่ได้รับผลกระทบจากการแพร่ระบาดของเชื้อไวรัสโควิด-19 และอุทกภัยมาจําหน่าย วันที่ 1 – 3 ธันวาคม 2564 ณ ธ.ก.ส. สํานักงานใหญ่ กรุงเทพฯ
นายสมเกียรติ กิมาวหา รองผู้จัดการธนาคารเพื่อการเกษตรและสหกรณ์การเกษตร ​(ธ.ก.ส.)​ เปิดเผยว่า ธ.ก.ส.​ จัด “ตลาดนัดของดี​วิถีชุมชน ธ.ก.ส.” ระหว่างวันที่​ 1 – 3 ธันวาคม​ 2564 ณ​ ธ.ก.ส. สํานักงานใหญ่ กรุงเทพฯ โดยนําผลผลิตทางการเกษตรและผลิตภัณฑ์ชุมชนจากเกษตรกรลูกค้าที่ได้รับผลกระทบจากการแพร่ระบาดของเชื้อไวรัสโควิด-19 และสถานการณ์อุทกภัย เพื่อให้เกษตรกร วิสาหกิจชุมชน และผู้ประกอบการ SMEs เกษตร ได้มีสถานที่และช่องทางในการจัดจําหน่ายสินค้า อันเป็นการเพิ่มโอกาสในการสร้างอาชีพ สร้างรายได้ และกระตุ้นให้มีเงินหมุนเวียนในระบบเศรษฐกิจ โดยในครั้งนี้มีบูธจําหน่ายสินค้าจํานวน 75 บูธ เช่น เครื่องหนัง จากจังหวัดหนองคาย ผลิตภัณฑ์จากไม้สัก จังหวัดสุโขทัย อาหารทะเลแปรรูป จังหวัดระยอง ผ้าทอพื้นบ้าน จังหวัดลําพูน เนื้อโคขุน จังหวัดนครราชสีมา ข้าวหอมมะลิ 100% จังหวัดสุรินทร์ กล้วยฉาบ มัน เผือกฉาบ จังหวัดพิจิตร ผลไม้หลากหลายชนิด จังหวัดปราจีนบุรี ส้มตําไก่ย่างเขาสวนกวาง จังหวัดขอนแก่น โจ๊กปลาแดดเดียวและข้าวเกรียบปลาทู จังหวัดราชบุรี เป็นต้น
ทั้งนี้ เพื่อให้เป็นไปตามแนวทางการป้องกันโรคของกรมควบคุมโรค กระทรวงสาธารณสุข ได้มีการจัดเตรียมมาตรการรักษาความสะอาดที่รัดกุม มีการจัดที่นั่งและอาคารสถานที่ตามหลักการเว้นระยะห่างทางสังคม (Social Distancing) รวมทั้งการตรวจวัดอุณหภูมิก่อนเข้าใช้ตลาด การล้างมือด้วย เจลแอลกอฮอล์ การสแกน QR Code “ไทยชนะ” ในการลงทะเบียนเข้าออกตลาด การสวมใส่หน้ากากอนามัยตลอดเวลาทั้งผู้ขายและผู้ซื้อ
“ธ.ก.ส. ขอเชิญชวนพี่น้องประชาชนโดยเฉพาะผู้ที่ได้รับสิทธิ “คนละครึ่ง” ของรัฐบาล มาร่วมชม ชิม ชอป สินค้าคุณภาพดีจากผู้ผลิตสู่ผู้บริโภคโดยตรง ในงานตลาดนัดของดีวิถีชุมชน ธ.ก.ส. วันที่ 1 - 3 ธันวาคม 2564 ณ ธ.ก.ส. สํานักงานใหญ่ กรุงเทพฯ เพื่อสร้างรายได้ สร้างอาชีพ และเป็นกําลังใจให้แก่เกษตรกร วิสาหกิจชุมชน และผู้ประกอบการ SMEs เกษตร ให้ก้าวผ่านวิกฤตต่าง ๆ โดยสามารถผลิตสินค้าคุณภาพเพื่อกระตุ้นระบบเศรษฐกิจฐานรากของประเทศต่อไป” นายสมเกียรติกล่าว
รัฐบาลไทย-ข่าวทำเนียบรัฐบาล-​PM commends concerned agencies following EU’s endorsement of Thailand Digital Health Pass on “Mor Prom” application
วันอังคารที่ 28 ธันวาคม 2564
​PM commends concerned agencies following EU’s endorsement of Thailand Digital Health Pass on “Mor Prom” application
​PM commends concerned agencies following EU’s endorsement of Thailand Digital Health Pass on “Mor Prom” application
December 26, 2021, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha was reported on EU’s endorsement of Thailand Digital Health Pass on “Mor Prom” application for the entering into 60 countries/territories, recognized by EU, and commended concerned agencies for making this happened. The endorsement reflects the Thai Government’s effective and timely implementation of related policy. The Thailand Digital Health Pass system is also relevant with the systems used by other countries.
Thailand is the 2nd country in ASEAN that has been endorsed by EU. The Thailand Digital Health Pass is equivalent to the EU’s COVID-19 clearance certificate and can be used from January 2022 onward. Information shown in the Pass includes vaccination history, results of the COVID-19 tests (both RT-CPR and ATK), and history on COVID-19 recovery.
With the Thailand Digital Health Pass on Mor Prom application, the Thai citizens will be able to enter into and visit places in EU countries/territories. Nevertheless, the Thai people are still required to strictly follow public health measures in the countries/territories they are going to.
รัฐบาลไทย-ข่าวทำเนียบรัฐบาล-โฆษกรัฐบาลสวน "เพื่อไทย" เลิกมือไม่พาย เอาเท้าราน้ำ แจงนายกฯ สั่งเตรียมรับมือไว้ล่วงหน้าตามคาดการณ์ของ ศบค. วอนคนเห็นต่าง หยุดกล่าวหา อย่าซ้ำเติมประเทศชาติและประชาชนไปมากกว่านี้
วันเสาร์ที่ 8 มกราคม 2565
โฆษกรัฐบาลสวน "เพื่อไทย" เลิกมือไม่พาย เอาเท้าราน้ํา แจงนายกฯ สั่งเตรียมรับมือไว้ล่วงหน้าตามคาดการณ์ของ ศบค. วอนคนเห็นต่าง หยุดกล่าวหา อย่าซ้ําเติมประเทศชาติและประชาชนไปมากกว่านี้
โฆษกรัฐบาลสวน "เพื่อไทย" เลิกมือไม่พาย เอาเท้าราน้ํา แจงนายกฯ สั่งเตรียมรับมือไว้ล่วงหน้าตามคาดการณ์ของ ศบค. วอนคนเห็นต่าง หยุดกล่าวหา อย่าซ้ําเติมประเทศชาติและประชาชนไปมากกว่านี้
วันที่ 8 ม.ค. 65 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่ น.ส.ธีรรัตน์ สําเร็จวาณิชย์ ส.ส.กทม. และโฆษกพรรคเพื่อไทย ระบุว่า สถานการณ์การแพร่ระบาดของโควิด-19 และการเพิ่มขึ้นของผู้ติดเชื้อสายพันธุ์โอมิครอนที่เพิ่มขึ้น กังวลว่ารัฐบาลจะไม่สามารถป้องกันและรับมือกับสถานการณ์การระบาดได้ว่า พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม เป็นผู้บริหารสถานการณ์โควิด-19 ของไทยตั้งแต่โควิด-19 ถูกประกาศให้เป็นโรคระบาดใหม่ รวมทั้งมีมาตรการเยียวยา บรรเทาความเดือดร้อนของประชาชนที่ได้รับผลกระทบทุกกลุ่ม จนไทยได้รับการยกย่องให้เป็นประเทศที่มีความแข็งแกร่งของระบบสาธารณสุข อันดับ 5 ของโลก ทั้งนี้ นายกรัฐมนตรีทํางานเชิงรุกทั้งป้องกันและเตรียมรับสถานการณ์ ไม่ว่าจะเป็นด้านสาธารณสุข เตียงผู้ป่วย ยา เวชภัณฑ์ และบุคลากรทางการแพทย์ ให้สอดคล้องกับสถานการณ์การแพร่ระบาด รวมถึงเร่งจัดหาวัคซีน ทําให้จํานวนผู้รับวัคซีนสะสม ตั้งแต่วันที่ 28 ก.พ. - 31 ธ.ค. 2564 อยู่ที่ 104,444,169 โดส ในพื้นที่ 77 จังหวัด ดังนั้น การกระทําเป็นเครื่องพิสูจน์ให้เห็นว่า นายกรัฐมนตรีและรัฐบาล รวมถึงหน่วยงานที่เกี่ยวข้อง ไม่ได้นิ่งนอนใจ เพิกเฉยต่อการระบาด ติดตามประเมินผลอยู่เสมอ ไม่มีทางที่จะปล่อยให้สถานการณ์บานปลายเหมือนที่โฆษกพรรคเพื่อไทยกังวลแน่นอน
สําหรับกรณีที่โฆษกพรรคเพื่อไทยระบุว่า พลเอก ประยุทธ์ ควบรวมอํานาจการบริหารไว้เพียงคนเดียว และไม่สามารถบริหารจัดการได้นั้น นายธนกรกล่าวว่า นายกรัฐมนตรีไม่เคยคิดควบรวมอํานาจการบริหารไว้คนเดียว แต่ละกระทรวงมีรองนายกรัฐมนตรี และรัฐมนตรีว่าการกํากับดูแลอยู่แล้ว ตลอดเวลาที่ผ่านมา นายกรัฐมนตรีใช้การบูรณาการงานของทุกส่วนราชการเพื่อแก้ไขปัญหาให้กับประเทศชาติและประชาชนมาตลอด ส่วนกรณีที่ระบุว่า ใช้งบประมาณแผ่นดินไป 25 ล้านล้านบาท กู้เงินรวมกว่า 5 ล้านล้านบาท หนี้สาธารณะกว่า 9 ล้านล้านบาท แต่คุณภาพชีวิตคนไทยกลับแย่ลงทุกวันนั้น ยืนยันว่า การใช้งบประมาณแผ่นดินเป็นไปตามกรอบงบประมาณ ภายใต้ข้อกฎหมายที่กําหนด โดยรัฐบาลมุ่งใช้งบประมาณอย่างคุ้มค่าและเกิดประโยชน์สูงสุดต่อประชาชน ที่สําคัญ ต้องไม่เกิดการทุจริตคอรัปชั่นเหมือนรัฐบาลที่ผ่านมา
"โควิด-19 สร้างผลกระทบทั่วโลก ไม่เพียงแต่ประเทศไทย รัฐบาล ศบค. บุคลากรทางการแพทย์ อสม. รวมถึงภาคสังคม ประชาชน และสื่อมวลชน ต่างร่วมมือกันในการป้องกันและควบคุมการแพร่ระบาด หวังว่าโฆษกพรรคเพื่อไทย รวมถึงคนเห็นต่างกับรัฐบาล จะหยุดกล่าวหา หยุดซ้ําเติมให้ประเทศชาติและประชาชนเสียหายไปมากกว่านี้ อย่าทําเหมือนสุภาษิตที่ว่า มือไม่พาย เอาเท้าราน้ํา ควรร่วมมือกันก้าวผ่านวิกฤตนี้ไปให้ได้" นายธนกร กล่าว
รัฐบาลไทย-ข่าวทำเนียบรัฐบาล-PM meets with president of JETRO in Bangkok
วันพุธที่ 22 มิถุนายน 2565
PM meets with president of JETRO in Bangkok
PM meets with president of JETRO in Bangkok
June 21, 2022, at 1430hrs, at the Purple Room, Thai Khu Fah Building, Government House, Mr. TAKETANI Atsushi, president of the Japan External Trade Organization (JETRO) in Bangkok, paid a courtesy call on Prime Minister and Defense Minister Gen. Prayut Chan-o-cha to bid goodbye on occasion of his completion of tenure.
Government Spokesperson Thanakorn Wangboonkongchana disclosed gist of the meeting as follows:
The Prime Minister commended close and cordial relations between Thailand and Japan, especially through continuous exchange of high-level visits, as prime ministers of the two countries met on various occasions in May 2022. He also marveled private sector of the two countries, including JETROBangkok, for their active role in advancing economic cooperation between the two countries, and thanked the JETRO Bangkokpresident for his commitment to promote economic cooperation between the public and private sectors of both countries throughout the three years of his tenure.
Thailand stands ready to continue supporting the incoming JETRO Bangkokpresident.
The president of JETRO Bangkokexpressed appreciation toward the Prime Minister for his continuous support, and commended the Thai Government for effectively administer the COVID-19 situation, which has boosted confidence of the Japanese private sector. He also thanked the Prime Minister for endorsing various bilateral dialogues between Thailand and Japan.
The official visit of the Japanese Prime Minister to Thailand in May reflects the country’s priority given to Thailand. President of JETRO Bangkokalso affirmed the commitment of the organization and the incoming president to continue to promote relations and cooperation between the two countries.
The Prime Minister expressed pleasure that Japan is top investor country and ranks 2nd as Thailand’s trade partner. This demonstrates the confidence Japanese investors have on the Thailand’s economic potentials. He also congratulated and supported Thailand and Japan’s new areas of cooperation, which would contribute to the strengthening of supply chain.
The president of JETRO Bangkokdisclosed that Japanese private sector is keen in investing in infrastructure projects and high-speed railway, on which the Prime Minister would order concerned agencies to follow up. Since the Thai Government has also placed importance on the development of human capital to support Japan’s investment in Thailand’s targeted industries, the Prime Minister discussed with JETRO Bangkokpresident on an expansion of KOSEN Institute in Thailand. This is also in order for the country to become the region’s human capital development hub.
รัฐบาลไทย-ข่าวทำเนียบรัฐบาล-นายกฯ สั่ง! เร่งผลักดันการท่องเที่ยว "Wellness Tourism - Medical Tourism" รองรับการท่องเที่ยวยุคโควิด-19
วันพุธที่ 1 ธันวาคม 2564
นายกฯ สั่ง! เร่งผลักดันการท่องเที่ยว "Wellness Tourism - Medical Tourism" รองรับการท่องเที่ยวยุคโควิด-19
.....
นายธนกร วังบุญคงชนะ โฆษกประจําสํานักนายกรัฐมนตรีเผย นโยบายของนายกรัฐมนตรีเพื่อฟื้นฟูเศรษฐกิจและสังคมจากสถานการณ์การแพร่ระบาดของโควิด-19 นั้น
.
มุ่งเน้นการส่งเสริมภาคการท่องเที่ยว และต้องดําเนินการควบคู่ไปกับการปรับกลยุทธ์ของภาคการท่องเที่ยวที่สอดรับกับมาตรการสาธารณสุข
.
จากข้อสั่งการดังกล่าว การท่องเที่ยวแห่งประเทศไทย(ททท.) ได้เตรียมแนวทางส่งเสริมและการขยายการท่องเที่ยวในรูปแบบ Medical Tourism (การท่องเที่ยวเชิงการแพทย์) และ Wellness Tourism (การท่องเที่ยวเชิงส่งเสริมสุขภาพ)
.
จากเดิมที่ให้ความสําคัญกับปริมาณนักท่องเที่ยวเป็นหลักปรับเปลี่ยนมาให้ความสําคัญกับการท่องเที่ยวที่สร้างมูลค่าสูง หรือมีค่าใช้จ่ายต่อหัวของนักท่องเที่ยวที่สูงแทน (ค่าใช้จ่ายต่อหัว 80,000 - 120,000 บาท) เพื่อรองรับการท่องเที่ยวในปี 2565
.
ส่วนนโยบายด้านสาธารณสุขนั้น จะดําเนินการตาม “ยุทธศาสตร์การพัฒนาประเทศไทยให้เป็นศูนย์กลางสุขภาพนานาชาติ (Medical Hub) พ.ศ. 2560 - 2569” โดยสนับสนุนการใช้สมุนไพรไทย เพื่อประโยชน์ในการส่งเสริมสุขภาพให้กับนักท่องเที่ยว
.
แนวนโยบายของรัฐบาลดังกล่าวจะช่วยบรรเทาผลกระทบของประชาชนที่ทํางานในภาคการท่องเที่ยว ยืนยัน! รัฐบาลพร้อมแก้ไขปัญหาและวางแผนเพื่อรับมือกับความเปลี่ยนแปลงใหม่ ๆ ที่อาจเกิดขึ้นอย่างเต็มที่
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ครม. เห็นชอบอนุมัติโครงการส่งเสริมและรักษาระดับการจ้างงานในธุรกิจ SMEs กรอบวงเงินจำนวน 37,521.69 ล้านบาท ช่วยลูกจ้าง-นายจ้างเดินหน้า พยุงเศรษฐกิจ
วันอังคารที่ 19 ตุลาคม 2564
ครม. เห็นชอบอนุมัติโครงการส่งเสริมและรักษาระดับการจ้างงานในธุรกิจ SMEs กรอบวงเงินจํานวน 37,521.69 ล้านบาท ช่วยลูกจ้าง-นายจ้างเดินหน้า พยุงเศรษฐกิจ
ครม. เห็นชอบอนุมัติโครงการส่งเสริมและรักษาระดับการจ้างงานในธุรกิจ SMEs กรอบวงเงินจํานวน 37,521.69 ล้านบาท ช่วยลูกจ้าง-นายจ้างเดินหน้า พยุงเศรษฐกิจ
วันนี้ 19 ตุลาคม 2564 นายธนกร วังบุญคงชนะ เผยว่า ที่ประชุมคณะรัฐมนตรีมีมติ เห็นชอบอนุมัติ กรอบวงเงินจํานวน 37,521.69 ล้านบาท สําหรับ โครงการส่งเสริมและรักษาระดับการจ้างงานในธุรกิจ SMEs ของกรมการจัดหางาน กระทรวงแรงงาน ครอบคลุมเป้าหมาย นายจ้างในธุรกิจ SMEs จํานวน 394,621 แห่ง ลูกจ้างสัญชาติไทยในธุรกิจ SMEs จํานวน 4,236,320 คน
โดยใช้จ่ายจากเงินกู้ภายใต้แผนงาน/โครงการกลุ่มที่ 3 ตามบัญชีท้าย พระราชกําหนดฯ เพิ่มเติม พ.ศ. 2564 พร้อมทั้งมอบหมายให้กรมการจัดหางาน กําหนดเงื่อนไขให้นายจ้างที่ประสงค์เข้าร่วมโครงการโดยต้องลงทะเบียนและจัดส่งข้อมูลผ่านระบบ e-Service รวมถึงประสานสํานักงานประกันสังคมในการเร่ง ประชาสัมพันธ์ให้นายจ้างกลุ่มเป้าหมายทราบถึงขั้นตอนดังกล่าว และอํานวยความสะดวกให้แก่ผู้ประกอบการขนาดเล็ก ที่ต้องการได้รับความช่วยเหลือในการจัดส่งข้อมูลผ่านระบบ e-Service เพื่อให้กรมการจัดหางาน สามารถจ่ายเงินอุดหนุน ได้อย่างรวดเร็ว มีประสิทธิภาพ และสอดคล้องกับแผนการดําเนินงานตามข้อเสนอโครงการ รวมถึงจะช่วยส่งเสริมนโยบาย การให้บริการภาครัฐผ่านระบบอิเล็กทรอนิกส์
นอกจากนี้ ครม.ยังได้มอบหมายให้กรมการจัดหางาน เป็นหน่วยงานรับผิดชอบโครงการและดําเนินการจัดทําความต้องการ ใช้จ่ายเป็นรายสัปดาห์ เพื่อให้สํานักงานบริหารหนี้สาธารณะ สามารถจัดหาเงินกู้เพื่อใช้จ่ายโครงการตามแผนการใช้จ่ายเงิน ที่เกิดขึ้นจริง ซึ่งจะช่วยลดค่าใช้จ่ายทางการเงินของภาครัฐ พร้อมทั้งปฏิบัติตามข้อ 15 ของระเบียบสํานักนายกรัฐมนตรีฯ เพิ่มเติม พ.ศ.2564 โดยเคร่งครัดตามขั้นตอนต่อไป
“โครงการส่งเสริมและรักษาระดับการจ้างงานในธุรกิจ SMEs จะช่วยลดปัญหาการว่างงาน โดยให้นายจ้างรักษาระดับการจ้างงานเพื่อช่วยเหลือลูกจ้างสัญชาติไทยในธุรกิจ SMEs ไม่ให้ถูกเลิกจ้าง มีรายได้อย่างต่อเนื่อง และได้รับโอกาสในการจ้างงานเพิ่มขึ้น อีกทั้งยังช่วยเหลือนายจ้างลดค่าใช้จ่ายในการจ่ายค่าจ้างให้กับลูกจ้างสัญชาติไทย ให้สามารถรักษาระดับการจ้างงานและดําเนินธุรกิจต่อไปได้ โดยคาดการณ์ว่าจะรักษาระดับการจ้างงาน จํานวน 4,034,590 คน และส่งเสริมการจ้างงานใหม่ จํานวน 201,730 คน” นายธนกร กล่าว
รัฐบาลไทย-ข่าวทำเนียบรัฐบาล-กรมทางหลวงชนบท ยกระดับถนนสายแยก ทล.4 - บ้านหินเทิน อำเภอเมือง จังหวัดประจวบคีรีขันธ์ แบ่งเบาการจราจรถนนสายหลัก รองรับการค้าการท่องเที่ยวในอนาคต
วันพุธที่ 11 สิงหาคม 2564
กรมทางหลวงชนบท ยกระดับถนนสายแยก ทล.4 - บ้านหินเทิน อําเภอเมือง จังหวัดประจวบคีรีขันธ์ แบ่งเบาการจราจรถนนสายหลัก รองรับการค้าการท่องเที่ยวในอนาคต
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนและยกระดับชั้นทาง ถนนสายแยกทางหลวงแผ่นดินหมายเลข 4 - บ้านหินเทิน อําเภอเมือง จังหวัดประจวบคีรีขันธ์ เพื่อบรรเทาการจราจรบนถนนสายหลัก (ถนนเพชรเกษม หรือ ทางหลวงแผ่นดินหมายเลข 4)
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนและยกระดับชั้นทาง ถนนสายแยกทางหลวงแผ่นดินหมายเลข 4 - บ้านหินเทิน อําเภอเมือง จังหวัดประจวบคีรีขันธ์ เพื่อบรรเทาการจราจรบนถนนสายหลัก (ถนนเพชรเกษม หรือ ทางหลวงแผ่นดินหมายเลข 4) ส่งเสริมการค้าชายแดนและการท่องเที่ยวในอนาคต สอดรับกับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
นายปฐม เฉลยวาเรศ อธิบดีกรมทางหลวงชนบท เปิดเผยว่า ทช. มีแผนที่จะยกระดับและเพิ่มศักยภาพของโครงข่ายสายทางในพื้นที่จังหวัดเพชรบุรีและประจวบคีรีขันธ์ให้เป็นเส้นทางท่องเที่ยวระดับสากล เพื่อพัฒนาให้เป็นเส้นทางท่องเที่ยวเลียบชายฝั่งทะเลภาคใต้ (Thailand Riviera) ด้านตะวันตก ตามแนวเทือกเขาตะนาวศรี เป็นการยกระดับถนนให้มีความสมบูรณ์มากยิ่งขึ้น สนับสนุนให้เกิดการขยายตัวด้านการท่องเที่ยว การค้าชายแดน (ด่านสิงขร) การลงทุนในพื้นที่ นําไปสู่การสร้างงาน สร้างรายได้ให้กับประชาชนอย่างยั่งยืน ทช. จึงได้ดําเนินการก่อสร้างถนนและยกระดับชั้นทาง ถนนสายแยกทางหลวงแผ่นดินหมายเลข 4 - บ้านหินเทิน อําเภอเมือง จังหวัดประจวบคีรีขันธ์ โดยการก่อสร้างเป็นผิวจราจรแบบแอสฟัลติกคอนกรีต กว้าง 7 เมตร พร้อมขยายไหล่ทาง กว้าง 2.5 เมตร ขนาด 2 ช่องจราจร มีจุดเริ่มต้นโครงการจาก กม. ที่ 4+800 - กม. ที่ 9+800 รวมระยะทาง 5 กิโลเมตร ซึ่งปัจจุบันการก่อสร้างมีความก้าวหน้าไปแล้วกว่าร้อยละ 29 ขณะนี้อยู่ระหว่างการก่อสร้างชั้นพื้นทาง คาดว่าจะก่อสร้างแล้วเสร็จในปี 2564
ทั้งนี้เมื่อก่อสร้างแล้วเสร็จ นอกจากจะช่วยส่งเสริมเศรษฐกิจการค้า การขนส่ง การท่องเที่ยวของจังหวัดและพื้นที่ใกล้เคียงแล้ว ยังสามารถใช้เป็นเส้นทางเลี่ยงจากถนนเพชรเกษม (ทล.4) ในช่วงเทศกาลได้อีกทางหนึ่งด้วย
รัฐบาลไทย-ข่าวทำเนียบรัฐบาล-โฆษกรัฐบาลร่วมถกคณะกรรมการโฆษกกระทรวง ย้ำต้องลุยงานสื่อสารเชิงรุก กำชับนำเสนอผลงานรัฐอย่างต่อเนื่อง ส่วนข่าวเท็จ-บิดเบือนต้องแก้ไขอย่างทันท่วงที เผย
วันศุกร์ที่ 20 พฤษภาคม 2565
โฆษกรัฐบาลร่วมถกคณะกรรมการโฆษกกระทรวง ย้ําต้องลุยงานสื่อสารเชิงรุก กําชับนําเสนอผลงานรัฐอย่างต่อเนื่อง ส่วนข่าวเท็จ-บิดเบือนต้องแก้ไขอย่างทันท่วงที เผย
โฆษกรัฐบาลร่วมถกคณะกรรมการโฆษกกระทรวง ย้ําต้องลุยงานสื่อสารเชิงรุก กําชับนําเสนอผลงานรัฐอย่างต่อเนื่อง ส่วนข่าวเท็จ-บิดเบือนต้องแก้ไขอย่างทันท่วงที เผย "จุติ" ร่วมแจมให้ข้อเสนอแนะ
วันนี้ (20 พฤษภาคม 2565) เวลา 09.30 น. นายธนกร วังบุญคงชนะ โฆษกประจําสํานักนายกรัฐมนตรี เป็นประธานการประชุมคณะกรรมการโฆษกกระทรวง ครั้งที่ 2/2565 ณ ห้องประชุม 2502-2503 ตึกบัญชาการ 2 ทําเนียบรัฐบาล
โฆษกประจําสํานักนายกรัฐมนตรีได้หารือเกี่ยวกับแนวทางในการทํางานอย่างเข้มแข็ง เพื่อให้ข้อมูลข่าวสารที่ส่งถึงประชาชน เป็นข้อมูลที่ถูกต้อง ไม่สร้างความสับสนแตกแยกในสังคม รวมทั้งได้ขอบคุณโฆษกกระทรวงทุกท่านที่ได้ร่วมทํางานกันมาด้วยความแข็งขัน ขอให้ทุกกระทรวงร่วมทํางานประชาสัมพันธ์การทํางานให้เข้าถึงประชาชนอย่างทั่วถึง และรวดเร็ว ตามยุทธศาสตร์การทํางานที่พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมได้ให้แนวทางและได้ย้ํากับที่ประชุมว่านายกรัฐมนตรีติดตามให้กําลังใจการทํางานของโฆษกทุกกระทรวง
“ขอให้ทุกหน่วยงานร่วมกันเผยแพร่ประชาสัมพันธ์การทํางานเชิงรุกสู่พี่น้องประชาชน นําเสนอผลงานสื่อสารสร้างการรับรู้ สร้างความเข้าใจ ผลการดําเนินงานของรัฐบาลที่ผ่านมาให้ประชาชนได้รับทราบอย่างทั่วถึงและต่อเนื่อง โดยอาจปรับรูปแบบการทํางาน การนําเสนอให้เท่าทันการเปลี่ยนแปลง รวมทั้งให้ชี้แจงแก้ไขข่าวเท็จ ข่าวบิดเบือนทันที ทั้งนี้ ขอบคุณข้อมูล การประสานงานที่ดี และการทํางานร่วมกันตลอดเวลาที่ผ่านมา เชื่อมั่นว่าจะได้รับผลตอบรับที่ดีจากการประสานในการทํางานต่อไป” นายธนกรฯ กล่าว
โดยในตอนท้ายของการประชุม นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ ได้แนะนําแนวทางการประชาสัมพันธ์นโยบายและผลการดําเนินงานของรัฐบาลให้กับคณะกรรมการโฆษกกระทรวงเพื่อการสื่อสารสร้างการรับรู้ที่ส่งถึงประชาชนได้อย่างมีประสิทธิภาพและทั่วถึง